Újonc is meghívót kapott a kézilabda-válogatott edzésére | 24.hu
újságíró. 2017. 10. 11. 18:15
Rossz hírt közölt Nagy Lászlóról a Veszprém
A magyar szövetség szerdai tájékoztatása szerint a nemzeti csapat húsztagú kerete október 23-tól egy hétig gyakorol Győrben, de edzőmérkőzést nem játszik. Ez lesz a felkészülés első állomása a januári, horvátországi Európa-bajnokság előtt. A magyar válogatott élére újonnan kinevezett Ljubomir Vranjes kihirdette az első keretét, amelyben helyet kapott a német TBV Lemgo jobbátlövője, Bartók Donát is. A 21 éves játékos még nem lépett pályára a felnőtt válogatottban – s felkészülési mérkőzés hiányában most sem fog.
A 2016 januárjában rendezett lengyelországi Európa-bajnokság után most tér vissza a csapatba Faluvégi Rudolf, aki nyár óta a francia HBC Nantes kézilabdázója. Az együttesnek hosszú idő után nem tagja a korábbi csapatkapitány, Nagy László, aki hétfőn jelentette be, hogy visszavonul a válogatottságtól.
magyar ézilabda-válogatott